Svadba (roman)
Svadba je roman jugoslavenskog književnika Mihaila Lalića objavljen 1950. U pitanju je njegov prvi roman, sa kojim započinje niz romana o narodnooslobodilačkoj borbi partizana na prostoru Crne Gore. U njemu se pripoveda o partizanu Tadiji Čemerkiću, snalažljivom i hrabrom bivšem šverceru, koji pokušava da se oslobodi zatvora u Kolašinu kojim upravljaju četnici. Iako je tematski vezan za Drugi svetski rat, u Lalićevom centralnom fokusu nije toliko sukob partizana i okupatora, već bratoubilačka zavada između partizana i četnika. Sam naslov Svadba je simboličan, i vezan je za metaforičku predstavu komunističke revolucije kao proslave venčanja komunista sa slobodom.

U romanu su započete neke od osnovnih tema koje će Lalić razvijati dalje kroz svoj stvaralački opus poput: individualne slobode, kolektiviteta, ratne psihologije i ljudske potrebe za društvom. Prema Lalićevim rečima Svadba sadrži sva njegova dela u malome: zatvor kao datu situaciju, oslobađanje kao cilj i proces između toga. Tematska okosnica i karakterizacija junaka čvrsto su povezane sa tradicijom epskih narodnih pesama i Gorskim vijencom Petra Petrovića Njegoša. Na osnovu Svadbe snimljen je istoimeni film u režiji Radomira Baja Šaranovića 1973.

Reference

Literatura

Spoljašnje veze 

Romani 1950.
Crnogorska književnost